L’Ajuntament presenta un projecte d’unificació de tots els clubs de futbol locals sota una mateixa entitat
13/05/2015

# L’Ajuntament presenta un projecte d’unificació de tots els clubs de futbol locals sota una mateixa entitat

[![Imatge d’arxiu d’una entrega de trofeus en un campionat de futbol base](/images/noticias/2015/05/futbol.jpg)](/images/noticias/2015/05/futbol.jpg)

13.05.2015

Suposaria un increment dels recursos econòmics i un millor suport tant administratiu com tècnic

Actualment hi ha al voltant d’un miler de futbolistes en 6 equips

El tinent alcalde i regidor responsable de l’àrea d’Esports, Vicente Sales, ha mantingut una trobada amb representants dels clubs UD Paterna, Avant Paterna, Racing Paterna, Juventud Paternense, Casas Verdes CF. Aquestes entitats esportives representen a 650 futbolistes locals de totes les edats dels prop d’un miler que hi ha federats en el municipi. La reunió es va celebrar amb la intenció d’iniciar els acostaments per al desenrotllament d’un procés d’unificació de totes les escoles de futbol locals sota una mateixa entitat. La dita oferta també s’ha traslladat al Paterna CF, club degà del municipi i que representa a l’altre 35% restant de futbolistes paterners federats.

Vicente Sales va explicar que “la reunió és producte de més de dos anys d’acostaments entre els clubs i suposa la primera vegada que ens assentem a estudiar seriosament un projecte que entenem que beneficiaria al conjunt”. A juí del regidor d’Esports “la unificació sota una mateixa entitat esportiva suposaria un major repartiment dels recursos disponibles a través de la Fundació Esportiva Municipal, un major suport administratiu i d’assessorament tècnic, abaratiment de costos, i en definitiva la posada en marxa d’un projecte més potent amb major representació esportiva i reconeixement dins i fora del municipi”. La proposta va ser ben acollida tot i que encara no hi ha res decidit i es va a continuar treballant per a aconseguir un total consens.